L'abril de 2017 la historiadora terrassenca Lourdes Plans i Campderrós ens va deixar, però la seva obra sobreviu a través del seu fons documental, voleu accedir-hi?
ACVOC-AHT: 13/75 Lourdes Plans i Campderrós, Col·lecció Fotogràfica, doc. 13, id. 1121761
Lourdes Plans Campderrós (1964-2017) va ser una historiadora i investigadora especialitzada en la Terrassa del segle XIX i XX, especialment en el vessant més social.
També va destacar en la seva activitat associativa, centrada en el Centre d'Estudis Històrics de Terrassa (CEHT).
La seva carrera professional va estar sempre vinculada a la història i la recerca del passat, ja sigui a través de contractes d'investigació o mitjançant encàrrecs per elaborar monografies històriques d'entitats terrassenques.
La seva faceta investigadora i historiogràfica l'alternava amb la coordinació del diploma "Estudis Universitaris en Tecnologia i Societat" des del 2008, col·laborant amb l'Arxiu Històric de Terrassa, l'Institut Municipal de Cultura i Esports, Servei de Documentació d'Història Local de Catalunya de l'UAB, i en el departament de publicacions de l'Ajuntament de Terrassa.
En el cas del CEHT, Lourdes Plans va ser des de 1992 membre de la junta directiva, participant en el consell de redacció de la revista Terme des del 2002, sent finalment presidenta de l'entitat entre el 2006 i el 2014.
També va vincular-se a altres associacions i iniciatives com ara la Coordinadora de Centres d'Estudis de Parla Catalana des de 1997, participant en els consells de redacció de Plecs d'Història Local i Frontissa i en el consell editorial de Els llibres de Terrassa de la Fundació Torre del Palau.
Dins de la seva obra cal destacar la seva participació com a coautora en el Diccionario biógrafico de Parlamentarios Españoles, Els catalans del segle XX.
També com a coautora la trobem a publicacions bàsiques per entendre la Terrassa del segle XIX i XX, com ara: Les dones terrassenques (1900-1940).
Una absència vergonyant en el discurs historiogràfic local, L'aiguat del 1962, 50 anys després, La Cambra.
125 anys creant futur, L'Abans.
Terrassa recull gràfic, 1865-1965, Combat per la llibertat.
Memòria de la lluita antifranquista a Terrassa, 1939- 1979, CECOT: 25 anys innovant, 25 anys.
Escola Universitària d'Òptica i Optometria de Terrassa (1977-2002), Mina Pública d'Aigües de Terrassa, L'Escola Industrial de Terrassa, 1902-2002, Elles, terrassenques del segle XX.
Entre les publicacions que va publicar en solitari destaquem: La vida cultural i recreativa a la Terrassa d'ahir, 1875-1931, Maria Bigordà i Montmany, testimoni d'una època obscura.
El fons personal de Lourdes Plans Campderrós es divideix en tres grans grups.
Al primer grup, dedicat a la seva activitat professional i laboral, hi trobem el gruix del fons documental.
En aquesta agrupació tenim un expedient molt útil on es resumeix la seva activitat professional (doc. 1) mitjançant un currículum, factures i certificats de formació i experiència laboral.
El segon gran grup en la seva activitat investigadora, dividit en participacions actes, publicacions i projectes d'investigació.
De fet el gruix del fons documental està constituït per aquests "projectes d'investigació" que contenen el contracte de l'encàrrec d'investigació (si escau), els apunts de treball, l'esborrany de l'article o de la monografia, i la bibliografia consultada.
D'aquests projectes d'investigació en destaquem el de l'Escola Industrial de Terrassa (docs. 44-47), associacionisme cultural a la Terrassa del segle XX (docs. 60-64), memòria històrica de la Guerra Civil i de la repressió franquista (docs. 83-97), Combat per la llibertat (docs. 48-51), Club Deportiu Hockey Terrassa (docs. 55-59, 104-105), Diccionario Biográfico de Parlamentarios Españoles (docs. 66-67).
El tercer i darrer gran grup és la documentació personal i familiar, on trobem fotografies, documentació identificativa i fins i tot la recerca genealògica del cognom Campderrós.
Podeu accedir al fons a través dels enllaços:
- Fitxa de fons personal de Lourdes Plans.
- Catàleg del fons personal de Lourdes Plans.